
ACORD 165/2008, DE 22 D’OCTUBRE, DEL PLE DEL CONSELL DE L’AUDIOVISUAL DE CATALUNYA

Ref. exp. incidències en l’execució de contractes de gestió indirecta del servei públic de radiodifusió sonora en ones mètriques. 

TANCAMENT DEL PERÍODE D’INFORMACIÓ PRÈVIA en els procediments d’adaptacions específiques en relació amb l’obligació d’emissió del 25% de música cantada en català, instats per diversos prestadors de serveis de ràdio de gestió privada. 

[image: image2.jpg]Consell
de I’Audiovisual
de Catalunya




FETS

1. Durant el mes d’abril de 2008, van tenir entrada al Registre del Consell de l’Audiovisual de Catalunya diverses sol·licituds d’obtenció d’adaptacions específiques en relació amb l’obligació d’emissió del 25% de música cantada en català per part dels prestadors de serveis de ràdio de gestió privada que es detallen en l’annex d’aquest Acord. 

2. Mitjançant l’Acord 125/2008, de 23 de juliol, del Ple del Consell de l’Audiovisual de Catalunya, notificat a les entitats interessades, es va obrir un període d’informació prèvia per un termini de tres mesos per tal de determinar les circumstàncies concretes que concorren en la gestió del servei de ràdio amb modulació de freqüència en relació amb els prestadors que es detallen a l’annex d’aquest Acord, i determinar la conveniència d’iniciar, si escau, els procediments corresponents. Així mateix, es va acordar donar audiència als prestadors de serveis esmentats a fi i efecte que en el termini de dos mesos formulessin les al·legacions i aportessin la documentació que consideressin necessària per a la defensa dels seus interessos.
3. En relació amb aquest requeriment d’informació, alguns prestadors de serveis han tramès al Consell documentació diversa, relativa a la gestió de la concessió de la qual són titulars.

FONAMENTS DE DRET 

De conformitat amb l’apartat segon de l’article 69 de la Llei de l’Estat 30/1992, de 26 de novembre, de règim jurídic de les administracions públiques i del procediment administratiu comú, abans de l’acord d’incoació d’un procediment administratiu, l’òrgan competent pot obrir un període d’informació prèvia amb la finalitat de conèixer les circumstàncies del cas concret i la conveniència o no d’iniciar el procediment.

Transcorregut el termini de tres mesos fixat en l’Acord 125/2008, de 23 de juliol, d’obertura d’un període d’informació prèvia en el marc de la tramitació de les sol·licituds d’adaptació específica de música cantada en català, el Consell considera que la documentació aportada en aquest tràmit administratiu no justifica l’adopció de cap altra mesura. 

En aquest sentit, aquest Consell considera oportú procedir al tancament del període d’informació prèvia. 

Per tot l’exposat, d’acord amb la lletra e de l’article 10 de la Llei 2/2000, de 4 de maig, del Consell de l’Audiovisual de Catalunya, la lletra f de l’article 115 de la Llei 22/2005, de 29 de desembre, de la comunicació audiovisual de Catalunya, i l’apartat segon de l’article 69 de la Llei de l’Estat 30/1992, de 26 de novembre, de règim jurídic de les administracions públiques i del procediment administratiu comú, el Ple del Consell de l’Audiovisual de Catalunya ha adoptat els següents acords.

ACORDS 

1. Tancar el període d’informació prèvia, obert arran de l’adopció de l’Acord 125/2008, de 23 de juliol, del Ple del Consell de l’Audiovisual de Catalunya, per tal d’esbrinar les circumstàncies concretes que concorren en la gestió del servei de radiodifusió sonora en ones mètriques amb modulació de freqüència respecte dels prestadors de servei de ràdio privada que es detallen en l’annex d’aquest Acord. 

2. Notificar aquest Acord a les persones interessades.

Barcelona, 22 d’octubre de 2008

Josep M. Carbonell i Abelló



Santiago Ramentol i Massana

President





Conseller secretari

